**Številka:**

**Dne: 14. 1. 2016**

# Z A P I S N I K

7. redne seje Sveta za preventivo in vzgojo v cestnem prometu Občine Duplek, ki je bila dne 14. 1. 2016, ob 17. uri v sejni sobi Občine Duplek.

Prisotni:

* Marjan Vrbnjak, Simon Poštrak, Peter Zajc, Marko Rahle - člani sveta;
* Simon Košti je opravičeno odsoten;
* Dušanka Novak, občinska uprava

Sejo je vodil predsednik sveta Marjan Vrbnjak.

1. **TOČKA**

## Obravnava in potrditev dnevnega reda

Predsednik je najprej na predlog Marka Rahleta podal predlog za razširitev dnevnega reda 7. redne seje z novo 3. točko »Informacija o stanju prometne varnosti na območju Občine Duplek v letu 2015 » .

***Sklep št. 24.: »Svet za preventivo in vzgojo v cestnem prometu Občine Duplek potrdi predlog za razširitev dnevnega reda 7. redne seje sveta z novo 3. točko »Informacija o stanju prometne varnosti na območju Občine Duplek v letu 2015 ». Ostale točke se ustrezno preoštevilčijo.«***

**Prisotni 4 člani, ZA 4 člani.**

**Sklep je bil sprejet.**

***Sklep št. 25***: ***»Svet za preventivo in vzgojo v cestnem prometu Občine Duplek potrdi dnevni red 7. redne seje Sveta za preventivo in vzgojo v cestnem prometu :***

1. ***Obravnava in potrditev dnevnega reda;***
2. ***Obravnava in potrditev zapisnika 6. redne seje;***
3. ***Informacija o stanju prometne varnosti na območju Občine Duplek v letu 2015;***
4. ***Priprava letnega poročila o delu sveta za leto 2015 in plana dela sveta za leto 2016;***
5. ***Obravnava vloge občanke Danice Gregorec, za povrnitev stroškov prevoza otroka v šolo;***
6. ***Pobude in vprašanja. «***

**Prisotni 4 člani, ZA 4 člani.**

**Sklep je bil sprejet.**

1. **TOČKA**

***Obravnava in potrditev zapisnika 6. redne seje***

Razpravljavci: /

***Sklep št. 26:***  **»Svet za preventivo in vzgojo v cestnem prometu Občine Duplek potrdi zapisnik 6. redne seje sveta in ugotavlja, da so bili realizirani vsi sklepi, sprejeti na 6. redni seji. «**

**Prisotni 4 člani, ZA 4 člani.**

**Sklep je bil sprejet.**

1. **TOČKA**

**Informacija o stanju prometne varnosti na območju Občine Duplek v letu 2015**

Poročilo o stanju prometne varnosti je podal Marko Rahle.

Razpravljavci: vsi prisotni člani

***Sklep št. 27:***  **»Svet za preventivo in vzgojo v cestnem prometu Občine Duplek se je seznanil z informacijo o stanju prometne varnosti na območju občine Duplek v letu 2015.«**

**Prisotni 4 člani, ZA 4 člani.**

**Sklep je bil sprejet.**

1. **TOČKA**

**Priprava letnega poročila o delu sveta za leto 2015 in plana dela sveta za leto 2016**

Predlog poročila o delu v letu 2015 in predlog plana dela za leto 2016 je predstavil predsednik.

Razpravljavci: vsi prisotni člani sveta

***Sklep št. 28:*** **» Svet za preventivo in vzgojo v cestnem prometu Občine Duplek sprejme letno poročilo o delu Sveta za preventivo in vzgojo v cestnem prometu v letu 2015 in plan dela sveta za leto 2016 v predlagani vsebini.«**

**Prisotni 4 člani, ZA 4 člani.**

**Sklep je bil sprejet.**

1. TOČKA

**Obravnava vloge občanke Danice Gregorec za povrnitev stroškov prevoza otroka v šolo**

Problematiko je predstavil predsednik.

Šolska pot, za katero občanka iz Zg. Dupleka zahteva za svojega otroka povrnitev stroškov prevoza v šolo in nazaj, je dolga 1700 m. Od tega 800 m poti poteka po lokalni cesti št. 081010, kjer ni zgrajenih pločnikov za pešce. Cesta v tem delu poteka v ravnini, hitrost pa je s postavljeno prometno signalizacijo, v celotni dolžini omejena na 40 km/h.

V drugem delu pot poteka po lokalni cesti št. 081020 v dolžini 900 m, kjer je v celotni dolžini vse do šole, zgrajen pločnik za pešce, hitrost vozil pa omejena na 50 km/h.

Na celotni relaciji od doma učenca do OŠ v Zg. Dupleku (Žitečka vas) je cesta pravilno opremljena z vso potrebno prometno signalizacijo. Po podatkih policije navedena relacija ne izstopa po številu prometnih nesreč niti po številu cestno prometnih kršitev.

Zavedamo se, da je vsaka udeležba v prometu relativno nevarna. Ob predpostavki, da vsi udeleženci v prometu dosledno upoštevamo prometna pravila in postavljeno prometno signalizacijo, pa navedena relacija po varnosti, ne odstopa od drugih lokalnih cest v Občini Duplek.

Razpravljavci: vsi prisotni člani sveta.

*Sklep št. 29:* » Svet za preventivo in vzgojo v cestnem prometu Občine Duplek predlaga občinski upravi, da vlogo občanke za povrnitev stroškov prevoza otroka v šolo in nazaj zavrne, saj ugotavlja, da pot otroka v šolo in nazaj, glede varnosti, negativno ne odstopa od drugih lokalnih cest v občini in zato njegova varnost, v smislu 2. odstavka 56. člena Zakona o osnovni šoli, ni ogrožena. »

**Prisotni 4 člani, ZA 4 člani.**

**Sklep je bil sprejet.**

1. TOČKA

**Pobude in vprašanja**

Dodatnih pobud in vprašanj ni bilo.

Seja sveta je bila zaključena ob 18.30.

 Marjan Vrbnjak

Zapisala: predsednik

Dušanka Novak